ΓΡΑΠΤΗ ΕΡΩΤΗΣΗ E-0684/03

υποβολή: Mara Sornosa Martnez (PSE) προς την Επιτροπή

(7 Μαρτίου 2003)

Θέμα: Ολοκληρωμένο Επιχειρησιακό Πρόγραμμα Ανδαλουσίας και Κοινοτικά Ταμεία

Η Γενική Διοίκηση του Ισπανικού Κράτους έχει προβλέψει για το Ολοκληρωμένο Επιχειρησιακό Πρόγραμμα Ανδαλουσίας, στο πλαίσιο του μέτρου 3.6 Προστασία και ανανέωση του φυσικού περιβάλλοντος (για την ανάπτυξη της δασοκομίας, τη βιοποικιλότητα και τους φυσικούς τόπους), πόρους που

ανέρχονται συνολικά στα 827 εκατ. ευρώ. Το ποσό αυτό διαχωρίζεται σε 620 εκατ. ευρώ βοήθειας από το ΕΤΠΑ και 207 εκατ. ευρώ εθνικής συγχρηματοδότησης, προϋπόθεση που προβλέπεται βάσει ρητής δέσμευσης κατά τη στιγμή εκπόνησης του προγραμματισμού και περιλαμβάνεται στο ίδιο το πρόγραμμα. Από την άλλη μεριά, προβλέπεται επίσης χρηματοδότηση ύψους 118 εκατ. ευρώ για επενδύσεις στη δασοπονία με βοήθεια από το ΕΓΤΠΕ (μέτρο 3.9 του ίδιου Προγράμματος). Πάντως, κατά την τελευταία συνεδρίαση της Επιτροπής Παρακολούθησης του Προγράμματος (Κόρδοβα, Ιούνιος 2002) διαπιστώθηκε χαμηλό επίπεδολοποίησης των προαναφερθέντων μέτρων σε σχέση με τον εγκεκριμένο προγραμματισμό, την ευθύνη του οποίου έχει άμεσα το Υπουργείο Περιβάλλοντος.

Έχονταςπόψη ότι:

- σύμφωνα με τον κανονισμό (ΕΚ) 1260/1999(1), σε περίπτωση που δεν πληρούνται τα απαιτούμενα επίπεδαλοποίησης, θα μπορούσε να ακυρωθεί η προβλεπόμενη κοινοτική βοήθεια,

- η Συμβουλευτική Επιτροπή για το Περιβάλλον απευθύνθηκε στην Ευρωπαϊκή Επιτροπή (με επιστολή της 12ης Σεπτεμβρίου 2002 προς τη ΓΔ Περιφερειακής Πολιτικής) με την οποία ζήτησε να μεσολαβήσει στο εν λόγω ζήτημα και να εξετάσει το ενδεχόμενο να ανατεθεί απευθείας στην περιφερειακή Κυβέρνηση της Ανδαλουσίας η διαχείριση των κονδυλίων,

- η κατάσταση της μη ανάθεσης της διαχείρισης των κονδυλίων εκ μέρους της κεντρικής διοίκησης του κράτους αποβαίνει επιζήμια για την ορθή περιβαλλοντική διαχείριση της Ανδαλουσίας, η οποία έχει χαρακτηριστεί ως περιφέρεια του Στόχου 1,

- στο ψήφισμα σχετικά με τη διαχείριση της περιφερειακής πολιτικής και των Διαρθρωτικών Ταμείων(2) (παράγραφοι 2 και 12) το Ευρωπαϊκό Κοινοβούλιο επισήμαινε ότι η χρηματοδότηση πρέπει να κατευθύνεται με τον κατά το δυνατόν αποτελεσματικότερο τρόπο προς τις περιφέρειες και τις τοπικές κοινότητες, εξέφραζε τη λύπη του για το ότι η κατευθυντήρια πολιτική της κεντρικής διοίκησης δυσχεραίνει τηνλοποίηση των προγραμμάτων των Διαρθρωτικών Ταμείων στις περιφέρειες, και θεωρούσε ότι η κεντρική διοίκηση δεν θα έπρεπε να ασκεί κυρίαρχο ρόλο, αλλά περισσότερο ρόλο συντονιστή,ποστηρικτή και εγγυητή του ελέγχου της νομιμότητας.

Σύμφωνα με τα όσα εκθέτει στο έγγραφό της με ημερομηνία 1η Οκτωβρίου 2002 και αριθμό αναφοράς 110 215 η ΓΔ Περιφερειακής Πολιτικής, έχει λάβει η Επιτροπή πρόταση εκ μέρους της διαχειριστικής αρχής του Επιχειρησιακού Προγράμματος Ανδαλουσίας 2000-2006 που να δίνει λύση στα προβλήματαλοποίησης του μέτρου 3.6 του Προγράμματος, το οποίο εμπίπτει επί του παρόντος κατά κύριο λόγο στις αρμοδιότητες του Υπουργείου Περιβάλλοντος· Μπορεί η Επιτροπή να προσδιορίσει σε ποιο στάδιο βρίσκεται η εξέταση της πρότασης πουποβλήθηκε σε αυτήν εκ μέρους της Συμβουλευτικής Επιτροπής για το Περιβάλλον της περιφερειακής Κυβέρνησης της Ανδαλουσίας·

(1) ΕΕ L 161 της 26.6.1999, σελ. 1.

(2) ΕΕ C 284 E της 21.11.2002, σελ. 325.

Απάντηση του κ. Barnier εξ ονόματος της Επιτροπής

(9 Απριλίου 2003)

Η Επιτροπή έχει λάβει γνώση της κατάστασης στην οποία αναφέρεται το Αξιότιμο Μέλος του Κοινοβουλίου, από τότε που το θέμα της ανέκυψε κατά τη συνεδρίαση της επιτροπής παρακολούθησης του ολοκληρωμένου επιχειρησιακού προγράμματος (ΟΕΠ) της Ανδαλουσίας, που πραγματοποιήθηκε στην Κόρδοβα στις 7 Ιουνίου 2002. Από τότε, η Επιτροπή σε συνεργασία με τις ισπανικές αρχές κατέβαλε προσπάθειες για να εξευρεθεί μια ενδεδειγμένη λύση.

Με την ευκαιρία των ετήσιων συναντήσεων για τη διαχείριση των προγραμμάτων, που πραγματοποιήθηκαν στη Μαδρίτη στις 16 και 17 Ιανουαρίου 2003, και μετά την ανάληψη αρκετών πρωτοβουλιών εκ μέρους της Επιτροπής, η αρχή διαχείρισης ειδοποίησε ότι το Υπουργείο Περιβάλλοντος, κυριότερος τελικός αποδέκτης των μέτρων αυτών, προχώρησε σε αναθεώρηση του προγραμματισμού των επενδύσεών του και ότι, βάσει αυτής, εξασφαλίζεται η εκτέλεση των προβλέψεων των ετών 2000 και 2001, βάσει του ΟΕΠ, για τα σχετικά μέτραπάριθ. 3.6 και 3.9.

Η Επιτροπή επιθυμεί να διαβεβαιώσει το Αξιότιμο Μέλος του Κοινοβουλίου ότι παραμένει διαθέσιμη ώστε να διεκπεραιώσει το συντομότερο δυνατόν κάθε πρωτοβουλία που θα του κοινοποιηθεί ενδεχομένως από την αρχή διαχείρισης.